        ROMÂNIA                                      Anexa nr. 3 la Proiectul de hotărâre nr. 202/11052/07.11.2025                                   
JUDEŢUL HUNEDOARA                                         
MUNICIPIUL BRAD
CONSILIUL LOCAL AL MUNICIPIULUI BRAD

							

                                  CONTRACT - CADRU DE  CONCESIUNE
  A SERVICIULUI PUBLIC  DE SALUBRIZARE AL MUNICIPIULUI BRAD 

pentru activitățile:

- măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare;
    - curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ                                             


CAPITOLUL I - Părţi contractante

MUNICIPIUL BRAD, reprezentat prin Primar, Florin CAZACU, cu sediul în municipiul Brad, strada Independenţei nr. 2, judeţul Hunedoara, telefon 0254-612665 fax 0254-612669,cod fiscal 4374962, cont nr. RO90TREZ36921A300530XXXX deschis la Trezoreria Brad în calitate de concedent, pe de o parte 

Şi

	S.C. …………………………, reprezentată prin ADMINISTRATOR,………………,cu sediul în ………………………….., telefon……………., număr de înregistrare la Registrul Comerţului……………………, cod fiscal/cod unic de înregistrare ………………, cont nr. …………………………,deschis la ………………..,în calitate de concesionar, pe de altă parte.

CAPITOLUL II - Obiectul contractului de concesiune servicii

Art. 1
        Obiectul contractului îl constituie cedarea şi preluarea în concesiune a serviciului public de salubrizare pentru activitățile:- măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare; și - curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ de către S.C.…………………... 

Art. 2
       (1) Serviciul public de salubrizare  - pentru activitatea: - măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare cuprinde următoarele operațiuni:
         - măturat manual căi publice
         - măturat mecanizat căi publice
         - măturat mecanizat trotuare
         - spălat mecanizat căi publice
         - stropit mecanizat căi publice
         - întreținere curățenie căi publice
         - întreținere permanentă a curățeniei în  zona centrală
         - întreținere curățenie spații verzi
         - curățat rigole
         - golit coșuri de deșeuri stradale
         - colectare si transport deseuri stradale, a deseurilor provenite din depozitari/ deversari accidentale, depozitari clandestine (abandonate/aruncate pe domeniul public) 
         - înlocuire/ montare a coșurilor de deșeuri stradale aferente căilor publice;        
        (2) Serviciul public de salubrizare  - pentru activitatea: - curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ cuprinde următoarele operațiuni:
         -  curăţat zăpadă mecanizat cu autospeciale/utilaje echipate cu lamă/plug; 
         - curăţat zăpadă manual, inclusiv staţii publice de îmbarcare-debarcare călători şi refugii; 
         -  încărcat mecanizat şi transport zăpadă;
   -  împrăştiat mecanic material antiderapant, de tip sare;
   -  împrăştiat manual material antiderapant, de tip sare;        
Art. 3
Obiectivele concedentului sunt: 
a)îmbunătăţirea condiţiilor de viaţă ale cetăţenilor prin promovarea calităţii şi eficienţei acestor servicii; 
	b)dezvoltarea durabilă a serviciului de salubrizare şi gestionarea lui pe criterii de transparenţă, competitivitate şi eficienţă; 
	c)protecţia şi  conservarea mediului înconjurător. 
Art. 4 
Categoriile de bunuri ce vor fi utilizate de concesionar în derularea concesiunii sunt următoarele: 
         a)bunuri de retur – sunt bunurile publice transmise cu titlu gratuit în administrarea concesionarului (nu este cazul), inclusiv cele realizate pe durata contractului de concesiune în scopul îndeplinirii obiectivelor concesionării şi care, la încetarea contractului revin de plin drept gratuit, în bună stare, exploatabile şi libere de orice sarcini sau obligaţii, concedentului. În cazul încetării contractului înainte de termen, delegatul este îndreptăţit să primească valoarea neamortizată a bunurilor realizate din fondurile sale;
         b)bunuri de preluare – sunt bunuri de preluare acele bunuri care, la încetarea contractului pot reveni concedentului, în măsura în care acesta din urmă îşi manifestă intenţia de a prelua bunurile respective în schimbul părţii unei compensaţii, în condiţiile legii; 
       c)bunuri proprii – sunt bunuri proprii acele bunuri care la încetarea contractului rămân în proprietatea concesionarului (dotări tehnice,  utilaje, echipamente şi instalaţii specific desfăşurării activităţii ) .

CAPITOLUL III -  Dispoziţii generale

Art. 5 
          Contractul de concesiune a serviciului are ca anexe obligatorii, care fac parte integrantă din contract,  următoarele: 
         a)Caietul de sarcini pentru concesionarea Serviciului Public de Salubrizare al Municipiului Brad-activitatea de curăţare şi transport a zăpezii şi gheţii de pe căile publice şi menţinerea în funcţiune a acestora pe timp de polei sau de îngheţ aprobat
prin HCL nr. …………… -Anexa nr…….;
	b)Regulamentul Serviciului Public de Salubrizare al Municipiului Brad aprobat prin HCL nr………………;
          c)Indicatorii de performanţă şi evaluare ai serviciului public de salubrizare al Municipiului Brad-activitatea de curăţareşi transport a zăpezii şi gheţii de pe căile publice şi menţinerea în funcţiune a acestora pe timp de polei sau de îngheţ;
	d)Procesul-verbal de predare-preluare a bunurilor proprietate public şi privată aferente serviciului public de salubrizare – nu este cazul;
          e)Oferta tehnică şi economică;
          f)Acte adiţionale – dacă este cazul;
          g)Alte documente – dacă este cazul.
Art. 6
        (1) Autoritatea administraţiei publice locale, Consiliul Local al Municipiului Brad păstrează prerogativele privind adoptarea politicilor şi a strategiilor de dezvoltare a serviciului public de salubrizare – activitatea de deszăpezire, precum şi dreptul de a urmări, de a controla şi de a supraveghea îndeplinirea obligaţiilor privind realizarea serviciului public de salubrizare de către concesionar astfel:
a)respectarea şi îndeplinirea obligaţiilor contractual asumate;
b)calitatea serviciului prestart la nivelul indicatorilor de performanţă;
c)respectarea parametrilor, a normelor şi cantităţii solicitate pentru serviciul prestart.
         (2)Autoritatea Naţională de Reglementare pentru Serviciile Comunitare de Utilităţi Publice(A.N.R.S.C.)poate monitoriza modul de respectare a obligaţiilor stabilite în contract, în special cu privire la respectarea indicatorilor de performanţă, ajustarea periodic a tarifelor conform formulelor de ajustare, respectarea Legii concurenţei nr.21/1996,  cu modificările şi completările ulterioare.
        (3)Operatorul se va adapta în permanenţă la calitatea şi cantităţile solicitate de concedent, la condiţiile legislative în vigoare şi va respecta în permanenţă standardele şi normativele în vigoare din domeniul activităţilor cuprinse în cadrul serviciului public de salubrizare al Municipiului Brad.

CAPITOLUL IV - Durata contractului

Art.7
(1) Durata contractului de concesiune a serviciului este de 5 ani,  începând  cu data de ……………………. 
(2) Prelungirea contractului se poate face în aceleaşi condiţii contractuale, cu condiţia respectării prevederilor legale în vigoare.
(3) Prelungirea contractului va fi aprobată de către Consiliul Local Brad, printr-un act adiţional încheiat între operator şi Municipiul Brad prin Primar. 


CAPITOLUL V - Redevenţa, cuantum şi mod de plată

Art. 8
          (1) Redevenţa este de ………… lei şi va fi plătită trimestrial.
          (2) Plata redevenţei se va face trimestrial în contul nr.RO 90 TREZ 3692 1A30 0530X XXX, deschis la Trezoreria Brad. Redevenţa se va achita cu ordin de plată.
          (3) Concesionarul are obligaţia ca, în termen de 90 de zile de la data semnării contractului, să depună cu titlu de garanţie o sumă fixă reprezentând o cotă-parte din suma obligaţiei de plată a redevenţei datorate pentru primul an de activitate.
	(4) Neplata redevenţei sau executarea cu intârziere a acestei obligaţii conduce la penalităţi de 0,02 % pe zi de întârziere începând cu ziua următoare termenului de scadenţă şi până la stingerea sumei datorate, inclusiv.


CAPITOLUL VI - Drepturile părţilor

Drepturile concesionarului
Art.9  Concesionarul are următoarele drepturi:
 a) să exploateze în mod direct, pe riscul şi pe răspunderea sa, bunurile, activităţile şi serviciile publice care fac obiectul contractului de concesiune;
 b) să încaseze contravaloarea serviciului/activităţilor prestat/prestate;
 c) să iniţieze modificarea şi/sau completarea prezentului contract, în cazul modificării reglementărilor şi/sau a condiţiilor tehnico-economice care au stat la baza încheierii acestuia;
 d) să aplice tariful aprobat conform legislaţiei în vigoare;
 e) să încheie contracte de prestare a serviciului/activităţilor cu toţi utilizatorii;
 f) să propună ajustarea şi modificarea tarifelor;
g) prezervarea  echilibrului în raport cu evoluţia generală a preţurilor şi tarifelor din economie;
 h) ajustarea tarifului în raport cu evoluţia generală a preţurilor şi tarifelor din economie;
 i) modificarea tarifului în situaţiile de schimbare semnificativă a echilibrului contractual;
 j) exclusivitatea prestării serviciului de salubrizare – curăţarea şi transportul zăpezii şi gheţii de pe căile publice şi menţinerea în funcţiune a acestora pe timp de polei sau de îngheţ pe raza unităţii administrativ – teritoriale a Municipiului Brad, acordată  în baza hotărârii de atribuire şi a contractului de concesiune.

Drepturile concedentului
Art.10  Concedentul are următoarele drepturi:
a) de a stabili şi de a aproba programele de reabilitare, extindere şi modernizare a dotărilor existente, cu consultarea concesionarului;
 b) de a corela cu programele de dezvoltare economico-socială a localităţii şi de amenajare a teritoriului efectuarea lucrărilor de investiţii în scopul realizării acestora într-o concepţie unitară;
  c) de a aproba studiile de fezabilitate privind reabilitarea, extinderea şi modernizarea dotărilor publice aferente serviciului  public  concesionat;
  d) de a realiza investiţii de interes comun în domeniul infrastructurii tehnico-edilitare aferente serviciului public concesionat;
 e) de a finanţa realizarea de lucrări necesare serviciilor publice concesionate;
 f) de a-şi manifesta intenţia de a dobândi bunurile de preluare şi de a solicita concesionarului încheierea contractului de vânzare-cumpărare cu privire la aceste bunuri. În termen de 90 de zile,  concedentul este obligat să îşi exercite dreptul de opţiune sub sancţiunea decăderii;
 g) de a inspecta bunurile, activităţile şi serviciile publice concesionate; de a verifica stadiul de realizare a investiţiilor, precum şi modul în care este satisfăcut interesul public; de a verifica respectarea obligaţiilor asumate prin contract, cu notificarea prealabilă a concesionarului şi în condiţiile prevăzute în caietul de sarcini şi în regulamentul serviciului;
 h) de a aproba structura şi ajustările de tarife propuse de către concesionar, în baza avizului autorităţii de reglementare şi în conformitate cu prevederile legale în vigoare;
 i) de a rezilia contractul, în condiţiile legii, în cazul în care concesionarul nu respectă obligaţiile asumate prin contractul de concesiune.

CAPITOLUL VII - Obligaţiile părţilor

Obligaţiile concesionarului
Art.11 Concesionarul are următoarele obligaţii:			
a) să obţină de la autorităţile competente avizele, acordurile şi autorizaţiile necesare prestării/furnizării serviciului/activităţilor concesionate;
b)  să respecte angajamentele luate prin contractul de concesiune;
c) să respecte prevederile regulamentului serviciului concesionat, caietelor de sarcini ale serviciului şi ale celorlalte reglementări specifice serviciului  concesionat;
 d) să servească începând de la preluarea serviciului toţi utilizatorii din unitatea administrativ-teritorială  Brad care beneficiaza în prezent de activităţile acestui serviciu şi să extindă aria de deservire in conformitate cu dezvoltarea ulterioară a infrastructurii locale.
e) să respecte indicatorii de performanţă prevăzuţi în anexa la regulamentul serviciului concesionat;
f) să furnizeze concedentului informaţiile solicitate şi să asigure accesul la toate informaţiile necesare în vederea verificării şi evaluării funcţionării şi dezvoltării serviciilor publice concesionate în conformitate cu clauzele contractului de concesiune şi cu prevederile legale în vigoare;
g) să aplice metode performante de management care să conducă la reducerea costurilor de operare, inclusiv prin aplicarea procedurilor concurenţiale oferite de normele legale în vigoare;
h) să preia de la concedent, pe bază de proces-verbal de predare-preluare, patrimoniul  precum şi personalul angajat, necesar   realizării serviciului concesionat dacă părţile convin asupra acestei proceduri;
i) să efectueze serviciul publicconcesionat  conform prevederilor regulamentului serviciului şi caietului de sarcini, în condiţii de calitate şi eficienţă;
j) să fundamenteze şi să supună aprobării preţurile/tarifele ce vor fi utilizate pentru serviciul concesionat/activităţile concesionate ;
k) să nu subdelege serviciul şi bunurile care fac obiectul concesiunii;
l) să plătească redevenţa la valoarea prevăzută şi la termenul stabilit în contractul de concesiune;
m)  să fundamenteze necesarul anual de fonduri pentru investiţii din surse proprii;
n) la încetarea contractului de concesiune din alte cauze decât termenul, forţa majoră, concesionarul este obligat să asigure continuitatea prestării activităţii în condiţiile stipulate în contract, până la preluarea acesteia de către concedent, dar nu mai mult de 12 luni;
o) să notifice cauzele de natură să conducă la reducerea activităţii şi măsurile ce se impun pentru asigurarea continuităţii activităţii;
p) să ia măsurile necesare privind igiena, siguranţa la locul de muncă şi normele de protecţie a muncii;
r) să predea la încheierea contractului toată documentaţia tehnico-economică referitoare la serviciul concesionat;
s) să realizeze investiţii, conform angajamentelor asumate prin oferta tehnică şi finaciară, pentru îndeplinirea integrală a obligaţiilor contractuale;
ş) să respecte condiţiile impuse de natura bunurilor, activităţilor sau serviciilor publice (protejarea secretului de stat, materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului etc.);
t) în cazul în care concesionarul sesizează existenţa sau posibilitatea existenţei unei cauze de natură să conducă la imposibilitatea realizării activităţii ori serviciului public, va notifica de îndată acest fapt autorităţii publice, în vederea luării măsurilor ce se impun pentru asigurarea continuităţii activităţii sau serviciului public;
ţ) să menţină personalul  necesar angajat, conform politicii de  menţinere, recalificare şi protecţie socială pentru prestarea în condiţii optime a activităţilor serviciului concesionat;
u) alte obligaţii legale.

Obligaţiile concedentului
Art.12 Concedentul are următoarele obligaţii:
a) să achite contravaloarea facturilor emise de concesionar, în termenele prevăzute de lege;
b) să notifice părţilor interesate, la cerere, informaţii referitoare la încheierea prezentului contract de concesiune;
c) să faciliteze concesionarului autorizarea lucrărilor şi investiţiilor pe domeniul public şi privat, în conformitate cu reglementările legale în vigoare;
d) să îşi asume pe perioada derulării contractului de concesiune toate responsabilităţile şi obligaţiile ce decurg din calitatea sa de proprietar;
e) să ia toate măsurile pentru înlocuirea bunurilor pe care le scoate din uz, în aşa fel încât să se păstreze capacitatea de a realiza serviciul public concesionat;
f) să nu îl tulbure pe concesionar în exerciţiul drepturilor rezultate din prezentul contract de concesiune;
g) să nu modifice în mod unilateral contractul de concesiune, în afară de cazurile prevăzute expres de lege;
h) să notifice concesionarului apariţia oricăror împrejurări de natură să aducă atingere drepturilor acestuia;
i) să verifice periodic următoarele: 
         - activităţile furnizate şi nivelul de calitate al acestora; 
         - îndeplinirea indicatorilor de performanţă şi aplicarea penalităţilor pentru neîndeplinirea acestora ;
         - menţinerea echilibrului contractual rezultat prin licitaţie;
         - asigurarea unor relaţii echidistante şi echilibrate între concesionar şi utilizatori;
         - clauzele de administrare, întreţinere şi predare a bunurilor publice, dacă părţile convin pe perioada valabilităţii contractului;
         - modul de respectare şi de îndeplinire a obligaţiilor contractuale asumate de operator, inclusiv în relaţia cu utilizatorii;
         - modul de formare, stabilire, modificare şi ajustare a preţurilor şi tarifelor pentru serviciile de utilităţi publice.

CAPITOLUL VIII - Cantitatea şi calitatea serviciilor

Art.13
          (1) Indicatorii de performanţă , cantitatea şi standardele de calitate ale activităţii prestate sunt cele asumate prin ofertă şi cele prevăzute în caietul de sarcini, care constituie parte integrantă din contract. Căile de circulaţie, precum şi gradul de prioritate, pe care se execută lucrări de deszăpezire, se pot modifica în funcţie de necesităţi, la cererea concedentului.
         (2) Serviciile publice de salubrizare concesionate se vor organiza şi vor funcţiona cu respectarea  Regulamentului Serviciului Public de Salubrizare al Municipiului Brad aprobat prin HCL nr.131/2014, precum şi Indicatorii de performanţă şi evaluare ai activităţii de curăţare şi transport a  zăpezii şi gheţii de pe căile publice şi menţinerea în  funcţiune a  acestora  pe  timp de polei sau de îngheţ.
           (3) Indicatorii de performanţă şi evaluare stabilesc condiţiile ce trebuie respectate de operator în asigurarea activităţilor de salubrizare stradală.

CAPITOLUL IX	- Preţurile/tarifele practicate şi procedura de stabilire,modificare sau ajustare a acestora, modalităţi de plată
						
Art.14
	Stabilirea, ajustarea şi modificarea preţurilor şi tarifelor se vor efectua în conformitate cu procedura de stabilire, modificare sau ajustare a preţurilor şi tarifelor specifice activităţilor serviciului concesionat şi cu respectarea prevederilor legilor speciale.
Art.15
         (1)Preţurile/tarifele la activităţile concesionate la data semnării prezentului contract sunt următoarele:
          (a) pentru activitatea: - măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare:
         - tarif măturat manual căi publice .... lei/1000 mp
         - tarif măturat mecanizat căi publice.... lei/1000 mp
         - tarif măturat mecanizat trotuare.... lei/1000 mp
         - tarif spălat mecanizat căi publice.... lei/1000 mp
         - tarif stropit mecanizat căi publice.... lei/1000 mp
         - tarif întreținere curățenie căi publice.... lei/1000 mp
         - tarif întreținere permanentă a curățeniei în  zona centrală.... lei/1000 mp
         - tarif întreținere curățenie spații verzi.... lei/1000 mp
         - tarif curățat rigole ..... lei/buc
         - tarif golit coșuri de deșeuri stradale .....lei/buc
         - tarif colectare si transport deseuri stradale, a deseurilor provenite din depozitari/ deversari accidentale, depozitari clandestine (abandonate/aruncate pe domeniul public) .... lei/tonă 
         - tarif înlocuire/ montare a coșurilor de deșeuri stradale aferente căilor publice.... lei/buc;        
        (b) pentru activitatea: - curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ:
         - tarif curăţat zăpadă mecanizat cu autospeciale/utilaje echipate cu lamă/plug ... lei/1000 mp; 
         -  tarif curăţat zăpadă manual, inclusiv staţii publice de îmbarcare-debarcare călători şi refugii ...... lei/1000 mp; 
         -  tarif încărcat mecanizat şi transport zăpadă..... lei/tonă;
   -  tarif împrăştiat mecanic material antiderapant, de tip sare/nisip ..... lei/1000 mp;
   -  tarif împrăştiat manual material antiderapant, de tip sare/nisip .... lei/1000 mp;                
(2) Preţurile/tarifele nu cuprind TVA.
Art.16
       (1) La cererea operatorului, autoritatea contractantă poate aproba tarifele şi preţurile serviciului de salubrizare pentru activitățile: ”măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare”; și ”curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ”ajustate conform dispoziţiilor legale.
         (2) Pentru noile tarife, aprobate în prealabil de către Consiliul Local al Municipiului Brad, se va încheia act adiţional.
Art.17
           Contravaloarea serviciului public concesionat se va determina în baza preţurilor/tarifelor în vigoare şi a cantităţilor stabilite conform procedurii de facturare.
Art.18
          Facturarea se va face de către concesionar, lunar , împreună cu factura, concesionarul va transmite concedentului şi situaţia de lucrări.


Art.19
         Concedentul va efectua plata către concesionar, în termen de 30 de zile de la data primirii facturii, înregistrate la autoritatea publică locală.

CAPITOLUL X  - Sancţiuni şi penalităţi

Art.20
         Pentru încălcări ale condiţiilor de prestare a activităţilor care fac obiectul contractului, se vor aplica sancţiunile prevăzute în Regulamentul Serviciului Public de Salubrizare al Municipiului Brad aprobat prin HCL nr......../............
Art.21
          Neplata redevenţei sau executarea cu intârziere a acestei obligaţii conduce la penalităţi de 0,02 % pe zi de întârziere începând cu ziua următoare termenului de scadenţă şi până la stingerea sumei datorate, inclusiv.

CAPITOLUL XI - Încetarea contractului de concesiune

Art.22
	(1) Prezentul contract de concesiune încetează în următoarele situaţii:
a) la expirarea duratei stabilite prin contractul de concesiune, dacă părţile nu convin, în scris, prelungirea acestuia în condiţiile legii;
b) în cazul în care interesul naţional sau local o impune, prin denunţarea unilaterală de către concedent, cu plata unei despăgubiri juste şi prealabile în sarcina concedentului;
c) în cazul nerespectării obligaţiilor contractuale de către părţi, prin reziliere, cu plata unei despăgubiri în sarcina părţii în culpă;
d) în cazuri de forţă majoră sau caz fortuit, când, concesionarul se află în imposibilitatea de a continua contractul, prin renunţare fără plata unei despăgubiri;
e) în cazul reorganizării judiciare sau a falimentului concesionarului;
f) alte clauze de încetare a contractului de concesiune, convenite de părţi, fără a aduce atingere prevederilor legale în vigoare;
g) prin retragerea  sau încetarea valabilităţii licenţei pentru prestarea serviciului.
h) concedentul are dreptul de a rezilia contractul în condiţiile în care acesta nu este mulţumit  de prestarea serviciului de către concesionar, în conformitate cu regulamentul serviciului public de salubrizare, a indicatorilor de performanţă şi evaluare a activităţii de salubrizare şi a caietului de sarcini şi acesta nu ia măsuri de îndreptare a neconformităţilor constatate. Notificarea neconformităţilor trebuie comunicată  cu cel puţin 30 de zile înainte.
          (2)  La încetarea,  din orice cauză, a contractului de concesiune, bunurile ce au fost utilizate de concesionar în derularea concesiunii vor fi repartizate după cum urmează :
            - bunuri de retur.....................................
            - bunuri de preluare...............................
            - bunuri proprii.......................................

CAPITOLUL XII - Clauze speciale privind menţinerea echilibrului financiar al concesiunii

Art.23
         (1) Parţile  vor urmări permanent menţinerea echilibrului financiar alconcesiunii.
         (2)  Raporturile contractuale dintre concedent şi concesionar se bazează pe principiul echilibrului financiar al concesiunii între drepturile care îi sunt acordate concesionarului şi obligaţiile care îi sunt impuse.
         (3)  Concesionarul nu va fi obligat să suporte creşterea sarcinilor legate de execuţia obligaţiilor sale, dacă această creştere rezultă în urma unui caz de forţă majoră sau a unui caz fortuit.

CAPITOLUL XIII - Clauze contractuale referitoare la împărţirea responsabilităţilor de mediu între părţi

Art.24
       (1) Începând cu data intrării în vigoare a prezentului contract, toate obligaţiile prevăzute de legislaţia de mediu  în vigoare, precum şi alte condiţii de mediu viitoare, revin concesionarului.
      (2) Începând cu data intrării în vigoare a prezentului contract, concesionarul va fi răspunzător de orice încălcare a prevederilor legislaţiei de mediu existente sau viitoare, care apare sau a avut loc după data intrării în vigoare a contractului.

CAPITOLUL XIV - Politica de menţinere şi recalificare a forţei de muncă, precum şi protecţia acesteia

Art.25
          Concesionarul va asigura  forţa de muncă necesară pentru prestarea serviciului, precum şi formarea profesională a salariaţilor.

CAPITOLUL XV  - Forţa majoră

Art.26
       (1) Nici una dintre părţile contractante nu răspunde de neexecutarea la termensau/şi de executarea în mod necorespunzător, total ori parţial, a oricărei obligaţii care îi revine în baza prezentului contract de concesiune, dacă neexecutarea sau executarea necorespunzătoare a obligaţiei respective a fost cauzată de forţa majoră.
        (2) Partea care invocă forţa majoră este obligată să notifice celeilalte părţi ,imediat, producerea evenimentului, precum şi dovada forţei majore şi să ia toate măsurile posibile în vederea limitării consecinţelor lui.
        (3) Dacă în termen de 90 de zile  de la producere evenimentul respectiv nu încetează, părţile au dreptul să îşi notifice încetarea de plin drept a prezentului contract de concesiune fără ca vreuna dintre ele să pretindă daune-interese.

CAPITOLUL XVI - Administrarea patrimoniului public şi privat

Art.27
	(1) Bunurile  de retur (proprietate  publică a Municipiului Brad ) sunt supuse inventarierii anuale şi se evidenţiază distinct, extracontabil, în patrimoniul operatorului, dacă este cazul. Operatorul va transmite concedentului modificările de patrimoniu apărute în cursul anului, precum şi situaţia patrimoniului public (cantitativ şi valoric) la data de 31 decembrie a fiecărui an pentru înregistrarea în contabilitatea acesteia.
          (2) Bunurile proprietate publică a Municipiului Brad, aferente sistemului nu pot constitui garanţii pentru creditele bancare contractate de operator, fiind inalienabile, imprescriptibile şi insesizabile.

CAPITOLUL XVII - Rezilierea contractului de concesiune

Art.28
           (1)Concedentul are dreptul de a rezilia contractul în condiţiile în care acesta nu este mulţumit în mod repetat de prestarea serviciului de către concesionar şi notificat fiind , nu ia măsuri de îndreptare a neconformităţilor constatate. Notificarea neconformităţilor trebuie comunicată cu cel puţin 60 de zile înaintea rezilierii.
	(2) În cazul nerespectării obligaţiilor contractuale de către părţi, contractul se reziliază, cu plata unei despăgubiri în sarcina părţii în culpă.
	 (3) Rezilierea contractului  pentru nerespectarea obligaţiilor contractuale,  cu plata unei juste despăgubiri în sarcina parţii în culpă, se va  efectua după transmiterea unei notificări de către partea vătămată, care să menţioneze obligaţiile contractuale încalcate, în cazul în care partea care nu şi-a îndeplinit obligaţia,  nu remediază încălcarea în termen de maxim 60 zile calendaristice de la primirea notificării. 
           (4) În situaţia rezilierii contractului de concesiune, operatorul serviciului are obligaţia  asigurării continuităţii serviciului public – curăţarea şi transportul zăpezii şi gheţii de pe căile publice şi menţinerea în funcţiune a acestora pe timp de polei pâna la preluarea de către concedent, dar nu  mai mult de 12 luni.



CAPITOLUL XVIII  - Răspunderea contractuală

Art.29
	(1) Nerespectarea dovedită de către părţile contractante a obligaţiilor contractuale prevăzute în prezentul contract de concesiune atrage răspunderea contractuală a părţii în culpă.
	(2) Partea în culpă este obligată la plata penalităţilor prevăzute în caietul de sarcini, iar dacă acestea nu acoperă paguba, pentru partea neacoperită este obligată suplimentar la daune-interese.
	(3) Pe parcursul derulării contractului părţile contractante pot stabili după caz în mod explicit care sunt penalităţile pentru neîndeplinirea fiecăreia dintre obligaţiile asumate în prezentul contract.

CAPITOLUL XIX - Verificare, recepţii, garanţii

Art.30
         (1)  Evidenţa activităţii privind combaterea poleiului şi deszăpezirea străzilor din localitate pe timp de iarnă se va ţine de către operator într-un registru special întocmit pentru această activitate şi denumit ,, Jurnal de activitate pe timp de iarnă’'
          (2) Jurnal de activitate pe timp de iarnă , semnat de reprezentanţii împuterniciţi  ai autorităţii administraţiei publice locale, constituie documentul primar de bază pentru verificarea activităţii şi decontarea lucrărilor efectuate. Conţinutul minim al jurnalului este prevăzut în Regulamentul Serviciului Public de Salubrizare.
(3)Evidenţa  se  va  ţine  pe  schimburi,  separat  pentru  acţiunea  cu utilaje  şi 
separat pentru acţiunea cu forţe umane.
          (4) Concedentul va verifica permanent modul de efectuare a prestaţiei de către operator.
          (5)Opertorul va întocmi, lunar,  pe baza jurnalului de activitate pe timp de iarnă , situaţia de lucrări cantitativă şi valoric şi o va prezenta concedentului în vederea efectuării plăţii.
          (6) Operatorul răspunde şi garantează pentru buna desfăşurare a activităţii, calitatea şi cantitatea prestaţiei, în conformitate cu clauzele contractuale.


CAPITOLUL XX - Litigii

Art.31
        (1) Litigiile de orice fel ce decurg din executarea contractului de concesiune se supun instanţei judecătoreşti competente, potrivit legii. 
 (2) Pentru soluţionarea eventualeloe litigii părţile pot stipula în contractul de concesiune clauze compromisorii.


CAPITOLUL XXI - Interdicţia subdelegării şi cesionarea contractului

Art.32
        Se interzice concesionarului să încheie cu terţi contracte de subdelegare având ca obiect prestarea activităţii serviciului  sau părţi din acesta.
Art.33
        Cesionarea contractului de către concesionar unei alte societăţi nu este admisă decât în cazul în care această societate este rezultatul divizării, fuzionării sau înfiinţării ca filială a societăţii aparţinând concesionarului , cu aprobarea concedentului şi corelată cu respectarea condiţiilor iniţiale de concesiune a serviciului.

CAPITOLUL XXII - Riscurile contractului

Art.34   
          Toate riscurile ce derivă din exploatarea serviciului sunt suportate de către concesionar.

CAPITOLUL XXIII  - Alte clauze

Art.35
          (1)  Modificarea prezentului contract de concesiune se face numai prin act adiţional încheiat între părţile contractante. 
           (2) Contractul de concesiune nu poate fi modificat prin act adiţional în sensul introducerii în obiectul acestuia a unei activităţi care nu a făcut obiectul concesiunii .
            (3) Comunicările între părţi, referitoare la prezentul contract şi derularea acestuia, se realizează în scris, la adresele prevăzute în contract sau la adresa de corespondenţă, la solicitarea părţii. Orice document scris referitor la prezentul contract şi derularea acestuia se înregistrează atât în momentul transmiterii, cât şi în momentul primirii.
           (4)Prezentul contract  a intrat în vigoare în data de …………şi a fost încheiat în două exemplare originale.

